Schwarzenberský palác (Praha)

Schwarzenberský palác alebo  Lobkovický palác je renesančný palác na Hradčanskom námestí v Prahe.

Dejiny 
Trojkrídlová stavba bola po veľkom požiari na Hrade v roku 1541 prestavaná podľa predlohy Augustina Vlacha (Agostino Galli) pre potreby českej šľachtickej rodiny Lobkovicovcov v rokoch 1545 – 1567 ako mestská rezidencia. Ako jedna z prvých stavieb v Prahe bola postavená v štýle talianskej renesancie. Múry sú zdobené čiernymi sgrafitami a pôsobí dojmom, že sú z pravidelného prírodného kamenného muriva (tzv. diamantovanie), vo zvláštnom tvare výstupkovitého kvádra. Na schodiskových štítoch sa nachádza bohatá figurálna výzdoba. Taktiež vo vnútri budovy sa zachovali stropné maľby z doby okolo roku 1580. 

V roku 1719 pripadol palác cez sobáš do vlastníctva rodiny Schwarzenbergovcov, ktorí v roku 1811 získali taktiež susedný Salmovský palác. Po komunistickom puči v roku 1948 bol palác premenený na Vojenské historické múzeum. V roku 2002 prešiel palác do vlastníctva Národnej galérie. Potom prebehla celková sanácia objektu a od roku 2008 slúžia miestnosti paláca ako umelecká galéria.

Pozri aj 
 Schwarzenbergovci
 Schwarzenberský palác (Viedeň) 
 Zoznam pražských pamiatok

Iné projekty

Zdroj 

Paláce v Prahe
Kultúrne pamiatky v Prahe
Renesančné stavby v Česku
Schwarzenbergovci
Vojenské múzeá